b'\n_START_ARTICLE_\nFive Nights at Freddy\xe2\x80\x99s 4\n_START_SECTION_\nPelaaminen\n_START_PARAGRAPH_\nPeliss\xc3\xa4 pelataan itkev\xc3\xa4n lapsen (luultavasti toisen pelin Marioneten) isoveljen painajaisissa. Pelaajan teht\xc3\xa4v\xc3\xa4n\xc3\xa4 on tarkistaa ovet, kaappi ja s\xc3\xa4nky robottiel\xc3\xa4inten varalta. Pelaajalla on varusteena taskulamppu, jonka virta ei lopu. Sill\xc3\xa4 voi karkoittaa k\xc3\xa4yt\xc3\xa4v\xc3\xa4ss\xc3\xa4 n\xc3\xa4kyv\xc3\xa4t robottiel\xc3\xa4imet, mutta jos pelaaja kuulee niiden hengityksen tai n\xc3\xa4kee Nightmare Fredbearin tai Nightmaren sytytetty\xc3\xa4\xc3\xa4n taskulampun, ovi pit\xc3\xa4\xc3\xa4 v\xc3\xa4litt\xc3\xb6m\xc3\xa4sti sulkea. Pelaajan pit\xc3\xa4\xc3\xa4 my\xc3\xb6s tarkkailla kaappia hy\xc3\xb6kk\xc3\xa4ysten varalta. Jos pelaaja ei ole tarpeeksi huolellinen valon n\xc3\xa4ytt\xc3\xa4misess\xc3\xa4 k\xc3\xa4yt\xc3\xa4v\xc3\xa4\xc3\xa4n tai j\xc3\xa4tt\xc3\xa4\xc3\xa4 ovet, kaapin ja s\xc3\xa4ngyn tarkastamatta liian pitk\xc3\xa4ksi aikaa, pelaaja s\xc3\xa4ik\xc3\xa4ytet\xc3\xa4\xc3\xa4n, ja peli loppuu. Jokaisen y\xc3\xb6n j\xc3\xa4lkeen pelaaja voi pelata kahta erilaista minipeli\xc3\xa4; 8-bittinen minipeli, jossa pelataan itkev\xc3\xa4ll\xc3\xa4 lapsella, sek\xc3\xa4 "Fun with Plushtrap" -niminen minipeli, jossa pelataan itkev\xc3\xa4n lapsen isoveljen painajaisissa, kuten my\xc3\xb6s p\xc3\xa4\xc3\xa4peliss\xc3\xa4. "Fun with Plushtrap" -minipeliss\xc3\xa4 onnistuttuaan pelaaja voi aloittaa seuraavan y\xc3\xb6n kello kahdelta. _NEWLINE_Aikaisempien pelien tapaan pelin p\xc3\xa4\xc3\xa4juoni sijoittuu viiteen  y\xc3\xb6h\xc3\xb6n, jotka muuttuvat joka y\xc3\xb6 vaikeammiksi selvit\xc3\xa4. Ensimm\xc3\xa4isen nelj\xc3\xa4n y\xc3\xb6n aikana pelaajan vastassa ovat robottiel\xc3\xa4imet Nightmare Freddy, Nightmare Bonnie, Nightmare Chica ja Nightmare Foxy. Viidennen y\xc3\xb6n aikana vastassa on Nightmare Fredbear, jonka s\xc3\xa4ikytystaktiikat ovat yhdistelm\xc3\xa4 nelj\xc3\xa4st\xc3\xa4 ensin mainitusta robottiel\xc3\xa4imest\xc3\xa4. Seitsem\xc3\xa4nten\xc3\xa4 y\xc3\xb6n\xc3\xa4 vastassa on Nightmare, joka on pelin vaikein robottiel\xc3\xa4in. Se on pikimusta versio Nightmare Fredbearista.Kun Nightmare hy\xc3\xb6kk\xc3\xa4\xc3\xa4, peli kaatuu._NEWLINE_Kolmannen y\xc3\xb6n 8-bittisess\xc3\xa4 minipeliss\xc3\xa4 voi n\xc3\xa4hd\xc3\xa4 televisiossa vuosiluvun 1983, mist\xc3\xa4 on p\xc3\xa4\xc3\xa4telty pelin sijoittuvan vuoteen 1983.'